AIŠKINAMASIS RAŠTAS

Dėl pritarimo projekto „Atgailos kanauninkų vienuolyno ansamblio (u.k. 987) vienuolyno namo (u.k. 25029) Videniškių k. kapitalinis remontas ir pritaikymas Videniškių vienuolyno amatų centro ir bendruomenės poreikiams“ įgyvendinimui pagal 2014-2020 metų Europos sąjungos fondų investicijų veiksmų programos priemonę Nr. 05.4.1-CPVA-R-302 „Aktualizuoti savivaldybių kultūros paveldo objektus“

 **1. Parengto tarybos sprendimo projekto tikslai ir uždaviniai**

Tikslas – įvykdyti išankstines projekto parengtumo sąlygas, nustatytas priemonės Nr. 05.4.1-CPVA-R-302 „Aktualizuoti savivaldybių kultūros paveldo objektus“ projektų finansavimo sąlygų apraše.

Priemonės tikslas – modernios, atitinkančios šiuolaikinės visuomenės poreikius kultūros infrastruktūros atnaujinimas, siekiant aukštesnės kultūros paslaugų kokybės, prieinamumo ir interaktyvumo, didesnės jų pridėtinės vertės ir paklausos kūrimo, skatinant papildomus lankytojų srautus, formuojant paklausą vietos verslams, didinant patrauklumą investicijoms, verslo plėtrai, naujų darbo vietų kūrimui tikslinėse teritorijose.

Projekto „Atgailos kanauninkų vienuolyno ansamblio (u.k. 987) vienuolyno namo (u.k. 25029) Videniškių k. kapitalinis remontas ir pritaikymas Videniškių vienuolyno amatų centro ir bendruomenės poreikiams“ įgyvendinimo metu bus vykdomi inžinerinių sistemų rekonstrukcijos bei įrengimo darbai Videniškių vienuolyno pastate: geoterminis šildymas, ventiliacija, vandentiekis bei nuotekos.

 **2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 4 dalis;

2014–2020 metų Europos Sąjungos fondų investicijų veiksmų programos 5 prioriteto „Aplinkosauga, gamtos išteklių darnus naudojimas ir prisitaikymas prie klimato kaitos“ 05.4.1-CPVA-R-302 priemonės „Aktualizuoti savivaldybių kultūros paveldo objektus“ projektų finansavimo sąlygų aprašo, patvirtinto Lietuvos Respublikos kultūros ministro 2016 m. balandžio 27 d. įsakymu Nr. ĮV-338 „Dėl 2014–2020 metų Europos sąjungos fondų investicijų veiksmų programos 5 prioriteto „Aplinkosauga, gamtos išteklių darnus naudojimas ir prisitaikymas prie klimato kaitos“ 05.4.1-CPVA-R-302 priemonės „Aktualizuoti savivaldybių kultūros paveldo objektus“ projektų finansavimo sąlygų aprašo Nr. 1 patvirtinimo“, 37 ir 51.14 punktai.

 **3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – išpildyta nustatyta išankstinė projekto parengtumo sąlyga bei sutvarkyta sutvarkytas Videniškių vienuolyno pastatas.

Neigiamų pasekmių nenumatoma.

 **4. Priemonės sprendimui įgyvendinti**

Projekto paraiškos parengimas ir pateikimas VšĮ Centrinei projektų valdymo agentūrai bei projekto veiklų įgyvendinimas.

 **5. Lėšų poreikis ir jų šaltiniai (prireikus skaičiavimai ir išlaidų sąmatos)**

 Preliminarus projekto biudžetas – 260 069 Eur, iš jų ES investicijos – 221 058 Eur, pareiškėjo lėšos – 39 011 Eur.

 **6. Vykdytojai, įvykdymo terminai**

 Molėtų rajono savivaldybės administracija.